Lisa

Mulgi Vallavolikogu

20. detsembri 2022

määrusele nr

**Palgagrupid ja töötasu maksimummäärad täistööajaga töötamisel ja töötajate töökohtade pearühmade nimetused**

|  |  |  |  |
| --- | --- | --- | --- |
| Palga  grupp | Töötasu maksimum-  määr (eurot) | Pearühma nimetus | Selgitus |
| 1 | 2500 | Juhid | Juhid kavandavad, juhivad, koordineerivad ja hindavad ettevõtete, valitsuste jm institutsioonide või nende struktuuriüksuste üldist tegevust ning sõnastavad ja analüüsivad nende tegevussuundi, seadusi, reegleid ja eeskirju. Sellesse pearühma kuuluvad kõrgemad ametnikud ja tippjuhid; haldusjuhid; põhitegevuse ja valdkondade juhid. |
| 2 | 2000 | Tippspetsialistid | Tippspetsialistid laiendavad olemasolevaid teadmisi, rakendavad teaduslikke või kunstilisi kontseptsioone, õpetavad eelnimetatut süstemaatilisel viisil või tegelevad nimetatud tegevuste mis tahes kombinatsiooniga. Sellesse pearühma kuuluvad: tervishoiu tippspetsialistid; pedagoogika tippspetsialistid; halduse tippspetsialistid; ITK tippspetsialistid; õigus-, sotsiaal- ja kultuurivaldkonna tippspetsialistid. |
| 3 | 1600 | Keskastme spetsialistid | Keskastme spetsialistid täidavad tehnilisi jms ülesandeid, mis on seotud teaduslike või kunstiliste kontseptsioonide ja meetodite ning valitsuse või ettevõtte eeskirjade uurimise ja kasutamisega. Ülesanded võivad hõlmata ka teiste töötajate juhendamist. Sellesse pearühma kuuluvad: tervishoiu keskastme spetsialistid; halduse keskastme spetsialistid; õigus-, sotsiaal-, kultuuri- jms valdkonna keskastme spetsialistid; infotehnoloogia tehnikud. |
| 4 | 1400 | Kontoritöötajad, klienditeenindajad | Kontoritöötajad ja klienditeenindajad salvestavad, korrastavad, säilitavad, arvutavad ja otsivad teavet ja täidavad mitmesuguseid kontoritöö ülesandeid seoses raha käitlemise, infopäringute ja kokkulepitud kohtumistega. Ülesanded võivad hõlmata ka teiste töötajate juhendamist. Sellesse pearühma kuuluvad: kontoritöötajad; klienditeenindajad; arvepidamise ja materjaliarvestuse kontoritöötajad; muud kontoritöötajad ja klienditeenindajad. |
| 5 | 1300 | Teenindus- ja müügitöötajad | Teenindus- ja müügitöötajad osutavad isiku- ja turvateenuseid, mis on seotud reisimise, majapidamise, toitlustuse, isikuhoolduse või näitavad ja müüvad kaupa jaemüügikauplustes jms asutustes, samuti kioskites ja turgudel. Ülesanded võivad hõlmata ka teiste töötajate juhendamist. Sellesse pearühma kuuluvad: isikuteenindajad; müügitöötajad; isikuhooldustöötajad. |
| 6 | 1300 | Oskustöölised | Oskustöölised kasutavad tehnilisi ja praktilisi eriteadmisi ja -oskusi hoonete ja rajatiste hooldamiseks, tööpinkide seadistamiseks või masinate paigaldamiseks, hooldamiseks ja remontimiseks, toiduainete, tekstiilmaterjalide, puit-, metall- jm toodete, kaasa arvatud käsitöötoodete tootmiseks ja töötlemiseks. Tööd tehakse käsitsi, käsi- jm tööriistadega, mida kasutatakse konkreetsete ülesannetega seotud füüsilise pingutuse ja ajakulu vähendamiseks ning toodete kvaliteedi parandamiseks. Ülesanded eeldavad tootmisprotsessi kõigi etappide, kasutatavate materjalide ja töövahendite ning lõpptoote olemuse ja otstarbe mõistmist.  Sellesse pearühma kuuluvad ametid on liigitatud: ehitustöölised, v.a elektrikud; käsitöömeistrid, täppisinstrumentide valmistajad; elektri- ja elektroonikatööstuse töölised; toiduaine-, puidu- ning rõivatööstuse jms oskus- ja käsitöölised. |
| 7 | 1000 | Lihttöölised | Lihttöölised täidavad lihtsaid ja rutiinseid ülesandeid, mis võivad eeldada käsitööriistade kasutamist ja märkimisväärset füüsilist pingutust. Ülesanded võivad hõlmata ka teiste töötajate juhendamist. Sellesse pearühma kuuluvad: puhastustöölised ja abilised; toitlustuse abitöölised; tänaval jms kohtades teenuse osutajad; jäätmekäitluse jm lihttöölised. |

Märkus: töötajate ametigrupid on moodustatud ISCO koodide alusel